Nordjylland trodser landstendensen og har oplevet flere indbrud i juledagene. Vi har samlet de 10 bedste råd mod indbrud i artiklen her.

På landsplan er danskerne blevet ramt af færre indbrud i juledagene den 20-25. december. Det er tredje år i streg, at antallet af indbrud falder. Desværre er billedet ikke lige så glansfyldt, hvis man zoomer ind på Nordjylland. Her har der været en anelse flere anmeldelser om indbrud i løbet af de seneste fem dage i forhold til 2017 - og tallet kan nå at stige endnu, i takt med at folk kommer til deres boliger. Juletiden er et af de særlige tidspunkter på året, hvor der bliver begået flest indbrud. Tyvene bruger eftermiddagen og aftenen på at gennemrode huse, når beboerne er væk hjemmefra. Men der er masser af ting, man kan gøre for at sikre sin bolig fra at blive røvet. Vi har samlet de ti bedste råd fra politiet i boksen her.